หุ้นปิดตลาดหลุด 740 จุด
ดัชนีหลักทรัพย์ไทยวันนี้ปิดตลาดต่ำสุด ร่วงกว่า 24 จุด หลุด 740 จุดแล้ว
16 เม.ย. 2553

ดัชนีหลักทรัพย์ไทยวันนี้ปิดตลาดต่ำสุด ร่วงกว่า 24 จุด หลุด 740 จุดแล้ว
ดัชนีตลาดหลักทรัพย์ไทยประจำวันที่ 16 เมษายน 2553 ปิดตลาดที่ระดับ 736.16 จุด ลดลง 24.74 จุด หรือ -3.25% มูลค่าการซื้อขาย 29,747.45 ล้านบาท โดยดัชนีปรับขึ้นแตะระดับสูงสุดของวันที่ 750.61 จุด และลดลงต่ำสุด 736.16 จุด
ผู้สื่อข่าวรายงานว่า บรรยากาศการลงทุนในตลาดหุ้นไทยวันนี้ ปรับตัวลงต่อเนื่อง โดยมีปัจจัยหลักจากปัญหาการเมืองที่ทวีความรุนแรงเพิ้มขึ้น และตลาดหุ้นเอเชียที่ปรับตัวลงช่วยผสม จากความกังวลการออกนโยบายเศรษฐกิจที่เข้มงวดของจีน ส่งผลให้ดัชนีหุ้นไทยเคลื่อนไหวในแดนลบตลอดทั้งวัน และช่วงบ่ายตลาดหุ้นต่างประเทศเปิดทำการได้เทขายหุ้นไทยออกมากดดัชนีหลุด 740 จุด ลงไปปิดต่ำสุดของวันที่ระดับ 736.16 จุด
นายรณกฤต สารินวงศ์ ผู้ช่วยกรรมการผู้จัดการ บริษัทหลักทรัพย์ คันทรี่ กรุ๊ป (CGS) กล่าวว่า ทิศทางตลาดหุ้นยังไม่ดี เป็นการพักตัวต่อเนื่อง โดยให้น้ำหนักจากปัญหาหลักการเมืองในประเทศที่ที่ประเมินว่ามีความรุนแรงมากขึ้น และให้ระมัดระวังหุ้นตัวใหญ่ที่ขึ้นมาจากแรงซื้อนักลงทุนต่างชาติ  และมีความเสี่ยงจากการถูกปรับลดเครดิต
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บล.พัฒนสิน กล่าวว่า ทิศทางตลาดหุ้นสัปดาห์หน้า (19-23 เม.ย.) มีโอกาสปรับตัวลงต่อเนื่อง จากปัจจัยการเมือง และการขึ้นเครื่องหมาย XD (ปันผล ) ของธนาคารพาณิชย์ ทำให้ดัชนีแกว่งตัวลง โดยดัชนี 750 จุด เปลี่ยนมาเป็นแนวต้านและแนวรับ 720 จุด อย่างไรก็ตาม หากสถานการณ์การเมืองยืดเยื้อและเลวร้ายลงไปอีก มีโอกาสเห็นดัชนี 700 จุด 
สำหรับ หลักทรัพย์ที่มีมูลค่าซื้อขายสูงสุด
PTT    ปิด 247 บาท ลดลง 9  บาท มูลค่าซื้อขาย 3, 238.03  ล้านบาท
KBANK  ปิด 84.75 บาท ลดลง 7.25 บาท มูลค่าซื้อขาย 2,442.36 ล้านบาท
SCB      ปิด 81.50 บาท ลดลง 3.50 บาท มูลค่าซื้อขาย 1,461.20  ล้านบาท
BANPU  ปิด 594 บาท ลดลง 4 บาท มูลค่าซื้อขาย 1,450.32 ล้านบาท
ADVANC ปิด 74 บาท ลดลง 4.75 บาท มูลค่าซื้อขาย 1,411.45 ล้านบาท